Feladatellátási szerződés óvodai és bölcsődei feladatok ellátására

amely létrejött egyrészről

……….. Község Önkormányzata (székhelye: …………………..., képviseli: ……………….. polgármester), mint megbízó önkormányzat

valamint

Tevel-Závod-Lengyel Óvodafenntartó Társulás (székhelye: 7181 Tevel, Fő utca 288., képviseli: Fazekas Attila elnök), mint megbízott társulás között az alulírott napon és helyen az alábbi feltételekkel:

1. Felek megállapodnak abban, hogy megbízó önkormányzat Magyarország helyi önkormányzatairól szóló 2011. évi CLXXXIX. tv. (a továbbiakban: Mötv.) 13. § (1) bekezdésnek 6. pontjában meghatározott óvodai feladat ellátásáról, mint helyben biztosítandó közfeladatról, valamint a gyermekek védelméről és gyámügyi igazgatásról szóló 1997. évi XXXI. törvény (a továbbiakban: Gyvt.) 42. § és 43/A. § szerinti mini bölcsődei ellátásról a megbízott önkormányzattal kötött, jelen feladat-ellátási szerződés alapján gondoskodik az Mötv. 41. § (6) bekezdése alapján.

2. Felek megállapodnak abban, hogy a megbízó önkormányzat közigazgatási területén lakóhellyel, ennek hiányában tartózkodási hellyel rendelkező óvodás korú gyermekeket a megbízott által alapított Teveli Szivárvány Óvodák és Mini Bölcsőde, Konyha köznevelési intézményébe felveszi és ott az óvodai, illetve bölcsődei feladatok ellátásáról gondoskodik.

3. Az intézmény feletti irányítói, fenntartói jogköröket Tevel-Závod-Lengyel Óvodafenntartó Társulás alapító okirata rögzíti.

4. A szerződés időtartama:

A szerződés 2023. augusztus 1-től határozatlan időre jön létre.

5. Az óvodai, illetve bölcsőde ellátásban részesülő gyerekek által igénybe vett szolgáltatások után a törvényes képviselők az étkezési térítési díjon kívül egyéb díjat nem fizetnek. Az óvodai, illetve bölcsődei étkezési támogatást Tevel-Závod-Lengyel Óvodafenntartó Társulás igényli az óvodai, illetve bölcsődei nevelési támogatásokkal együtt.

6.Az ingó- és ingatlanvagyon karbantartása, működtetése, eszközbeszerzés a Tevel-Závod-Lengyel Óvodafenntartó Társulás feladata.

Az ingatlan- és ingóvagyon felújítása, bővítése, a tulajdonos önkormányzat kötelezettsége.

A megbízó az állami normatíván felül hozzájárulást nem fizet.

7. A költségvetés, zárszámadás elfogadása:

Az intézmény költségvetését, zárszámadását, valamint a költségvetést érintő döntéseket Tevel-Závod-Lengyel Óvodafenntartó Társulás hozza meg,

A költségvetés és a zárszámadás összeállításáért a társulás elnöke és a Teveli Közös Önkormányzati Hivatal jegyzője a felelős.

8. Az intézmény működtetése:

Az irányítói jogokat jelen szerződésben rögzített feltételekkel Tevel-Závod-Lengyel Óvodafenntartó Társulás gyakorolja. Az elnök, illetve az intézményvezető évente beszámol a képviselő-testületeknek az intézmény gazdálkodásáról, tevékenységéről, pénzügyi helyzetéről, a feladat-ellátási cél megvalósításáról.

A feladat-ellátási szerződésben rögzítettek működésével kapcsolatos adminisztratív, pénzügyi, koordináló feladatokat, a kapcsolattartást a Teveli Közös Önkormányzati Hivatal látja el, térítésmentesen.

9. A szerződés jóváhagyása, módosítása, megszűntetése:

A szerződés jóváhagyása, módosítása, megszüntetése a megbízó és a megbízott kizárólagos jogköre.

10. A szerződés megszűnése:

A szerződés felmondását bármelyik fél írásban kezdeményezheti. A felmondás időpontja kizárólag július és augusztus hónapokra eshet, és a felmondást legalább 4 hónappal korábban írásban közölni kell.

A szerződés megszűnésekor a felek egymással jelen szerződés 6. pontja alapján kötelesek elszámolni.

A felek megállapodnak abban, hogy a vitás kérdéseiket elsősorban egymás között, tárgyalások, egyeztetések útján rendezik.

11. Záró rendelkezések

Felek jelen szerződésben nem szabályozott kérdésekben a nemzeti köznevelésről szóló 2011. évi CXC. törvény, valamint a Polgári Törvénykönyvről szóló 2013. évi V. törvény rendelkezéseit tekintik irányadónak.

Ezen szerződés mellékletét képezik a Tevel-Závod-Lengyel Óvodafenntartó Társulás és ……….. Község Önkormányzata képviselő-testületének jelen szerződést elfogadó döntéséről készült határozatok.

Tevel, 2023……………

 **…………………. Fazekas Attila**

 polgármester elnök

 Megbízó Megbízott

 képviseletében képviseletében